যুক্তরাষ্ট্রে বসবাসরত পেশাজীবী ও কর্মরত সাংবাদিকদের সংগঠন ‘আমেরিকা-বাংলাদেশ প্রেসক্লাব’ দ্বিতীয়বারের মত রিভার ক্রুজ এর আয়োজন করতে যাচ্ছে। আগামী ২৯ আগষ্ট শনিবার দুপুর থেকে বিকেল পর্যন্ত এই রিভার ক্রুজ হবে। ফ্লাশিং এর জাহাজ ঘাট থেকে স্কাইলাইন জাহাজ ছাড়বে এবং জাহাজটি যাত্রী নিয়ে ম্যানহাটানের চারপাশে ঘুরবে। বিকেল ৫টায় জাহাজ ফিরবে ঘাটে। এবারও রিভার ক্রুজে সেমিনার ও সঙ্গীতানুষ্ঠান থাকবে। সে সঙ্গে থাকবে দেশীয় খাবার। কমিউনিটি বিনির্মাণে বিষয় ভিত্তিক আলোচনা, মনমুগ্ধকর সঙ্গীতানুষ্ঠান উপভোগ করতে পারবেন রিভার ক্রুজে অংশ নেয়া সকলে। ২০১৩ সালে সেপ্টেম্বর মাসে আমেরিকা-বাংলাদেশ প্রেসক্লাব প্রথম রিভার ক্রুজের আয়োজন করেছিল। ঐ আনন্দ ভ্রমণে ঢাকা থেকে আগত সাংবাদিক, স্থানীয় মিডিয়ার সাংবাদিক, কমিউৃনিটি নেতা ও সুধীজন অংশ নিয়েছিলেন। যা অনেকের মনে কাছে আনন্দ ভ্রমণের বর্ণিল স্মৃতি হিসাবে বিধৃত রয়েছে। রিভার ক্রুজ উপলক্ষে একটি স্মরণিকা প্রকাশও করা হবে।